kardosdrur/scandi-wiki huggingface dataset:
Jordforbedringsmiddel

Med udtrykket jordforbedringsmiddel menes ethvert middel, som kan forbedre en ydeevne (bonitet), dvs. midler, som kan bruges til at afhjælpe mangler eller dårligdomme i dyrkningsjorden. Jordforbedringsmidlerne kan have mekanisk, kemisk eller biologisk virkning på jorden. Blandt jordforbedringsmidlerne kan nævnes:

 Mekaniske jordforbedringsmidler (forbedring af drænevne, iltning og stabilitet)
 Grus
 Kalk (til flokkulering)
 Kompost (halvt omsat)
 Flis (træ- eller barkflis)
 Sphagnum (groft, trævlet)

 Kemiske jordforbedringsmidler (ændring af pH, større indhold af næringsstoffer)
 Kalk (med basevirkning)
 Svovl (med syrevirkning)
 Gødning (tilførsel af næringsstoffer)
 Sphagnum (med syreindhold)
 Mergel tidligere anvendt kalkholdig ler, der frigav bundne næringsstoffer

 Biologiske jordforbedringsmidler (øget biodiversitet og forbedret balance mellem planteskadelige og gavnlige organismer)
 Kompost (fuldt omsat)
 Naturgødning
 Grøngødning
 Braklægning

Materialer
Jordbrug
Sphagnum (jordforbedringsmiddel)

Sphagnum (på emballage ofte stavet: spagnum) er et jordforbedringsmiddel og et dyrkningssubstrat, der – i sin rene form – består af fossile dele af planter fra slægten Tørvemos (Sphagnum). Spagnum er således den stavemåde, nogle vælger for at kunne skelne produktet spagnum fra planteslægten Tørvemos, Sphagnum (med -h-). Planteresterne hentes fra metertykke lag af højmose, hvor de har undgået at blive nedbrudt. Dette skyldes de fugtige forhold i jorden, som har gjort den iltfattig, og nedbrydningen er foregået meget langsomt. Ved den indledende nedbrydning er der dannet huminsyrer, som har opbrugt alle baser (først og fremmest kalk) i jorden, sådan at både spagnumlaget og råjorden neden under det er blevet sur.

Handelsvaren spagnum 
Spagnum fremstilles af det øverste lag af højmoserne og består af planterester. Under perioderne med tørvegravning var dette lag kun til besvær og skulle ryddes af vejen, før man kunne komme i gang med tørven. Derfor gav man det øgenavnet hundekød. Produktet består mest af tørvemos, men er ofte iblandet rester af andre planter, især stargræsser, sivarter, Revling og Hedelyng.

Anvendelse 
Fordelen ved at bruge sphagnum som forbedringsmiddel ligger i to forhold: Dels har materialet har bevaret sin oprindelige, trævlede struktur, hvad der betyder, at det kan bruges til at gøre en tung jord mere løs, veldrænet og luftig. Og dels er det meget surt (pH = 4,5 eller lavere), sådan at det kan bruges til at fjerne uønsket base fra jorden med. Derfor er produktet meget velegnet til etablering af surbundsbede. Destilleriet Stauning bruger spagnum til rygning af malt.

Problemer 

På verdensplan vil der næppe nogensinde komme til at mangle spagnum, da de øverste lag af jorden i store dele af bl.a. Rusland, Finland, Sverige og Canada stort set består af spagnum. Men i flere lande, bl.a. Danmark, Tyskland og England diskuteres det, om man er på vej til at tømme landenes højmoser for spagnum, og i de senere år er man blevet opmærksom på, at den konsekvente tømning af højmoserne indebærer et tab af en sjælden og uerstattelig biotop. Derfor arbejder mange på at finde brugbare og pålidelige erstatninger for dette produkt, og især komposteret barkflis og tang synes at have en fremtid som jordforbedringsmidler.

Spagnum i moser (mest dødt og noget levende tørvemos) i større mængder viser sig at modvirke oversvømmelser, da spagnum kan holde vand op til 20 gange sin tørvægt.

Kilder/referencer

Se også
Klyne
Nedbrudt højmose
Oxycocco-Sphagnetea
Permafrost
pH
Tundra
Tørvemos

Havedyrkning
Materialer
Plantedyrkning
Jordbundslære
Tonje Nøstvold Lunde

Tonje Nøstvold (7. maj 1985 i Stavanger) er en norsk håndboldspiller, der spiller som back for Sola HK. Hun fik debut på Norges håndboldlandshold i 2005.

Klubhold 
Nøstvold begyndte som 7-årig at spille håndbold i Stavanger-bydelen Hundvåg hos Hundvåg Håndball Klubb. I sæsonen 2002-03 rykkede klubben fra op i 2. division. Efter oprykningen skiftede Nøstvold i sommeren 2003 til eliteserieklubben og lokalrivalerne fra Sola Håndball.

I februar 2008 underskrev hun en 3-årig kontrakt med den danske klub Ikast-Bording, (nu FC Midtjylland Håndbold), med virkning fra 1. juli 2008. I februar 2011 skiftede hun til Byåsen IL.

Landshold 
Tonje Nøstvold fik debut på det norske A-landshold den 27. september 2005 i en kamp mod Portugal.

2. september 2011 havde hun i alt spillet 141 kampe og scoret 348 mål for nationalmandskabet.

Eksterne henvisninger 

 Tonje Nøstvolds profil  på Byåsen ILs hjemmeside.

Referencer 

Håndboldspillere fra Norge
Håndboldspillere fra Byåsen IL
Håndboldspillere fra FC Midtjylland Håndbold
Olympiske håndboldspillere fra Norge
Håndboldspillere ved sommer-OL 2012
Deltagere for Norge ved sommer-OL 2008
Deltagere for Norge ved sommer-OL 2012
Olympiske mestre fra Norge
Henning Fode

Henning Fode (født 28. januar 1948) har siden 2007 været Dronningens kabinetssekretær.
Fra 1995 til 2007 var han rigsadvokat.

Referencer 

Jurister fra Danmark
Storkors af Dannebrog
Embedsmænd fra Danmark
Ordenssekretærer fra Danmark
Personer i Kraks Blå Bog
Kabinetssekretærer fra Danmark
Rigsadvokater fra Danmark
Scania N113

Scania N113 var et buschassis med tværliggende hækmotor bygget af Scania mellem 1988 og 1999. I Sverige var dette chassis oftest bygget af Scania selv og benævnt Scania CN113, men i mange andre lande fandtes der andre karrosseriopbyggere som f.eks. Ajokki og Carrus i Finland eller Walter Alexander Coachbuilders i Storbritannien. Der fandtes også et højere chassis, Scania K113 med langsliggende motor, men dette chassis var beregnet til langturskørsel og kunne i Sverige være opbygget af Scania selv (Scania CK113) eller af f.eks. Carrus eller Van Hool.

N113 fandtes som lavgulvsbus (N113CLB-LG), med normalt gulv (N113CLB) eller som ledbus (N113ALB). De højrestyrede udgaver kaldtes N113CRL, N113CRB (N113ALB og N113CLB-LG fandtes aldrig med højrestyring), i stedet fandtes der en højrestyret dobbeltdækkerudgave til bl.a. Storbritannien, Hong Kong og Japan kaldet N113DRB. Denne model solgtes aldrig i Sverige og aldrig som venstrestyret.

Motoren var en 11-liters stående lastbilsmotor monteret helt bagest på tværs. N113-chassiset fandtes kun med fuldautomatisk gearkasse med 2, 3 eller 4 gear. N113 havde én eller to kølere, afhængigt af om motoren var ladeluftkølet eller ikke (dvs. udstyret med intercooler). Kølerne var monteret på venstre side, på begge sider af venstre baghjul.

Det sidste N113-chassis gik ud af produktion i 1999. Da var de efterfølgende chassiser, L94 og N94 allerede blevet bygget i to år.

Eksterne henvisninger 

N113
Baghjulstrukne biler
Biler med hækmotor
Biler introduceret i 1988
Biler fra 1980'erne
Biler fra 1990'erne
Wuzhou

Wuzhou (kinesisk: 梧州; pinyin: Wúzhōu) er en by på præfekturniveau i den østlige del af den autonome region Guangxi i det sydlige Kina. Wuzhou har et areal på 12.588 km². Det har en befolkning på 3.101.474 mennesker med en tæthed på 247 indb./km2, hvoraf 492.306
bor i byområdet, med en tæthed på 448.8 indb./km2 (2007). 

Byen ligger ved Perlefloden, hvor Xún Jiāng løber sammen med Guì Jiāng og danner Xi Jiang , tæt ved hvor den løber ind i Guangdong-provinsen. Den har nu en af Kinas ti største indlandshavne, blandt andet med en stor containerhavn og 100 store og små dokanlæg. Den har alle faciliteter for gods- og passagertrafik til Hongkong og Macao. 

Wuzhou blev først åbnet som havn for handel med udlandet i 1897.

Administrative enheder 
Bypræfekturet Wuzhou har jurisdiktion over 3 distrikter (区 qū), et byamt (市 shì) og 3 amter (县 xiàn).

Trafik 
Kinas rigsvej 207 løber gennem selve byen Wuzhou og gennem nogle af præfekturets øvrige amter (Cangwu og Cenxi). Den begynder i Xilinhot i Indre Mongoliet nær grænsen til Mongoliet, løber mod syd og ender i Hai'an, en by som ligger i amtet Xuwen på den sydlige del af Leizhouhalvøen i provinsen Guangdong.

Kinas rigsvej 321 løber også gennem Wuzhou. Den fører fra Guangzhou i Guangdong blandt andet via Wenzhou og Guilin til Chengdu, hovedstaden i provinsen Sichuan.

Wuzhou Changzhoudao Airport har flyvninger til Nanning, Guangzhou og Shenzhen, og kan modtage Boeing 737-fly på dens fire landingsbaner.

Eksterne kilder og henvisninger 

Bypræfekturer i Guangxi
Ungtyrkiske parti

Det ungtyrkiske parti (tyrk. Jön Türkler) indledte sammen med Gazi Mustafa Kemal Pasa, Tyrkiets første præsident, et omfattende reform- og europæiseringsarbejde, der afskaffede islam som statsreligion og indførte det latinske alfabet i stedet for det arabiske. Kvinderne fik valgret, og det blev påbudt, at alle borgere skulle tage et efternavn.

Tyrkiets politik
Camilla Mikkelsen

Camilla Hornbech Mikkelsen (født 20. november 1990 i Viborg) er en dansk håndboldspiller, der spiller for Viborg Håndboldklub som højre fløj.

Klubhold 
Hun begyndte som 5-årig at spille håndbold i Viborg-klubben Overlund GF. Som juniorspiller skiftede hun til Viborg Håndboldklub, og spillede på klubbens junior- og ynglingehold ligesom hun gik på Viborg HK College. I 2007 kom hun i spillertruppen på klubbens bedste hold i Damehåndboldligaen.

I sommeren 2009 skiftede hun til SK Aarhus på en 2-årig kontrakt. Allerede året efter vendte hun tilbage til Viborg HK, da hun i sommeren 2010 underskrev en 2-årig kontrakt med klubben.

Landshold 
Camilla Mikkelsen fik debut på ynglingelandsholdet 14. april 2006 og spillede frem til 2008 34 kampe og scorede 49 mål. Hun kom med på ungdomslandsholdet og debuterede 16. oktober 2008 og Mikkelsen nåede i alt at blive noteret for 16 kampe og 40 mål for U-holdet.

Referencer

Eksterne henvisninger 

 Camilla Mikkelsens spillerprofil på Viborg Håndboldklubs hjemmeside.

Håndboldspillere fra Danmark
Håndboldspillere fra SK Aarhus
Håndboldspillere fra Viborg HK
Personer fra Viborg
Þórir Hergeirsson

Þórir Hergeirsson (Thorir Hergeirsson i dansk skriftsprog) (født 27. april 1964 i Island) er en islandsk håndboldtræner, som er træner for det norske kvindelandshold i håndbold. Han overtog posten efter Marit Breivik i 2009, efter at have været assistenttræner siden sommeren 2001.

Han flyttede til Norge i 1986 for at studere ved Norges Idrettshøgskole. Hergeirsson begyndte sin karrieren som juniortræner i Fredensborg/Ski. Gennem Elverum samt Gjerpen kom han til Norges Håndballforbund som juniorlandsholdets træner.

Meritter som landstræner 
 VM 2009 – 
 EM 2010 – 
 OL 2012 – 
 EM 2014 - 
 VM 2015 - 
 OL 2016 - 
 EM 2016 - 
 VM 2017 - 
 EM 2020 - 
 OL 2020 - 
 VM 2021 - 
 EM 2022 -

Eksterne henvisninger 
 Om Þórir Hergeirsson hos International Handball Federation 

Håndboldtrænere fra Island
Håndboldspillere ved sommer-OL 2012
Personer fra Selfoss
Stine Bredal Oftedal

Stine Bredal Oftedal (født 25. september 1991 i Bærum, Norge) er en kvindelig norsk håndboldspiller, som spiller for Győri Audi ETO KC og er anfører på Norges kvindehåndboldlandshold. Hun spillede på det norske hold, som gik til tops under junior-VM i 2010. Hun debuterede på A-landsholdet mod Island 26. november 2010 og spillede på holdet, som vandt guld ved EM 2010.

Hun er storesøster til Hanna Bredal Oftedal som også tidligere har spillet professionel håndbold.

Hun blev kåret til verdens bedste håndboldspiller af International Handball Federation i 2019.

Karriere 
Hun har spillet håndbold siden hun var syv år og startede karrieren i Nit-Hak Håndballklubb. Hun er playmaker og har tidligere spillet i de norske klubber Helset Idrettsforening, Stabæk og den franske klub Issy Paris.

I februar 2017 blev det offentliggjort at den ungarske storklub og forsvarende Champions League-vinder Győri Audi ETO KC, havde hentet Oftedal til klubben på en 3-årig kontrakt. Hun forlængede hendes kontrakt med klubben, gældende til sommeren 2022 i september 2019.

Hun har været en af det norske A-landshold siden 2010 og har været deltagende ved samtlige slutrunder for landsholdet. Frem mod EM i kvindehåndbold 2014 i Ungarn/Kroatien, fik hun rollen som anfører. Hun blev desuden kåret til turneringens bedste spiller ved VM i Tyskland i 2017.

Hun var også med til at blive verdensmester med  ved VM i kvindehåndbold 2021 i Spanien, efter finalesejr over , med cifrene 29-22.

Meritter 
 Junior-EM: 
 Junior-VM 2010: 
 EM 2010 – 
 VM 2011 – 
 EM 2012 – 
 EM 2014 – 
 VM 2015 – 
 OL 2016 - 
 EM 2016 – 
 VM 2017 – 
 EM 2020 – 
 OL 2020 - 
 VM 2021 – 
 EM 2022 –

Noter

Eksterne henvisninger 

 Spillerstatistik
 Stine Oftedal på StabækHånball.no

Håndboldspillere fra Norge
Håndboldspillere fra Stabæk Håndball
Håndboldspillere fra Győri Audi ETO KC
Olympiske bronzemedaljevindere fra Norge
Håndboldspillere ved sommer-OL 2016
Medaljevindere ved sommer-OL 2016
Håndboldspillere ved sommer-OL 2020
Medaljevindere ved sommer-OL 2020
Tine Stange

Trine Stange (født 14. maj 1986) er en norsk landsholdsspiller i håndbold. Hun spiller pt. i Larvik HK og tidligere på det norske landshold.

Hun spillede sin debutkamp for det norske landshold i 2007 og har spillet 39 kampe og scoret 56 mål.

Meritter med landsholdet 
 EM 2010:

Noter

Eksterne henvisninger 
 Trine Stanges spillerprofil  på Larvik HKs officielle hjemmeside. 
 Portræt af Trine Stange  på europamester.dk.

Håndboldspillere fra Norge
Håndboldspillere fra Larvik HK
Claus Bjerre

Claus Bjerre (født 4. december 1959) er en dansk filminstruktør, der i midten af 1980'erne gik på Kunstakademiet. I 1989 begyndte han som filmmager med novellefilmen "Det springende punkt" og siden har han bl.a. lavet børnefilmen "Cirkus Ildebrand" ligesom han er manden bag genoplivningen af serien om "Far til Fire". Han var medforfatter og instruktør på tv-serien "Karrusel". Desuden har Claus Bjerre arbejdet i reklamebranchen og undervist på Filmskolen, hvis instruktøruddannelse han blev leder af i 2001.

Han har skrevet manuskript og instrueret:
 Cirkus Ildebrand (1995) [Instruktion]
 Far til fire - gi'r aldrig op (2005)
 Far til fire - i stor stil (2006)
 Far til fire - på hjemmebane (2008)
 Far til fire - på japansk (2010)
 Far til fire - tilbage til naturen (2011)
 En, to, tresomt (2014)

Eksterne henvisninger 
 

Filminstruktører fra Danmark
Personer i Kraks Blå Bog
Manuele Boaro

Manuele Boaro  (født 12. marts 1987 i Bassano del Grappa) er en italiensk cykelrytter, der kører det professionelle cykelhold . 

Han blev italiensk juniormester i tidskørsel i år 2005, og vandt bronze ved VM i Moskva samme år. 

I januar 2011 skiftede han til det danske mandskab Team Saxobank på sin første professionelle kontrakt.

Eksterne henvisninger 

Mandlige cykelryttere fra Italien
Gol (by)

Gol er hovedbyen i Gol kommune i Viken fylke i Norge. Byen ligger hvor vej nr. 52 fra Hemsedal løber sammen med Riksvej 7, der forbinder Geilo med Vikersund.

Byen har en del turisme og der er flere større hoteller, bl.a. Pers Hotell og Eidsgaard Hotel (Best Western). Der er et rigt handelsliv til betjening af de mange turister. Det er først og fremmest de nærliggende alpine skisportssteder, der trækker turisterne til byen, men også om sommeren er der mange besøgende.

Gol Stavkirke 

Gol Stavkirke er en stavkirke fra middelalderen, der i 1884 blev flyttet til Norsk Folkemuseum i Oslo. I Middelalderparken i Gol er der opført en kopi af Gol Stavkirke.

Referencer

Links 
 Hjemmeside om Gol

Byer i Viken
Vintersportssteder i Norge
Mads Christensen (cykelrytter)

Mads Christensen (født 6. april 1984) er en tidligere dansk cykelrytter.

I 2004 vandt Mads Christensen bronze ved VM for U23-ryttere. Han har været professionel siden 2004, og er kører for . Han har tidligere kørt for Quick Step, Barloworld, Team Designa Køkken og Glud & Marstrand. 2010 vandt han 2. etape af Flèche du Sud.

Mads Christensen er i efteråret 2010 flyttet til Lucca i Italien, hvor han kommer til at bo i nærheden af andre Saxo Bank ryttere  

Mads Christensen er 182 cm. og har en vægt 69 kg.

Referencer

Eksterne henvisninger 

Mandlige cykelryttere fra Danmark
Personer fra Aalborg
Johan Christian Gandil

Johan Christian Gandil (12. januar 1865 i Ringe-24. maj 1915 i Klampenborg), var en dansk idrætsleder, formand for B.93 i perioden 1902-1915.

Han blev altid benævnt som I.C. Gandil, selv om han retteligen hed Johan Christian Gandil. 

Johan Christian Gandil blev født i Ringe på Fyn som søn af den københavnske læge Johan Peter Gandil. Faderen døde, da Johan Christian Gandil var otte år gammel, så han voksede op med sin enlige mor og sine otte søskende. Moderen, Betty Marie Gandil født Berg, og de yngste søskende flyttede til Kalkbrænderivej på Østerbro i København. 
Johan Christian Gandil blev lærer, og da han tillige var ugift havde han en del tid til rådighed, og den gav han helt og fuldt ud til klubben B.93. Han var klubbens anden formand. Hans lederarbejde skabte B.93's anlæg på P.H. Lings Allé med fodbold- og tennisbaner. I 1912 stod B.93s tennishallen færdig. Det var den første tennishal i København, og skabt på hans initiativ. Han var medlem af Københavns Idrætspark, og var en af initiativtagerna til, at Danmark 1911 fik et nationalstadion. Desuden var han også initiativtager til opførelsen af Idrætshuset, som stod færdigt i 1914.

Under en cykeltur i Dyrehaven, den 24. maj 1915, blev Gandil ramt af en hjertelammelse og døde kun 50 år gammel. Han ligger begravet på Holmens Kirkegård. Der blev rejst en mindesten for ham, den stod i mange år på det gamle anlæg på P.H. Lings Allé.

Hans lillebror Johannes Gandil (1873-1956) var en meget markant idrætsskikkelse som deltog i OL både som løber og fodboldspiller.

Eksterne henvisninger 
 B.93s formænd

Personer fra Ringe
Lærere fra Danmark
Idrætsledere fra Danmark
Jan Gunnar Røise

Jan Gunnar Røise (født 24. september 1975) er en norsk skuespiller fra Feiring i Eidsvoll.

Han er uddannet ved Statens teaterhøgskole i 2000. Røise har siden vært ansat ved Nationaltheatret, der han har medvirket i over 30 opsætninger. Han er også vokalist, keyboardist og spiller ukulele i bandet Nicolai, som vandt Zoom-finalen i 2002.

Filmografi 
 2014 Kraftidioten
 2012 Som du ser meg
 2012 Lilyhammer
 2011 Det grusomme udefra 
 2011 Knerten i knipe
2010 Knerten gifter seg
2010 En ganske snill mann
2010 En helt vanlig dag på jobben
2009 Julenatt i Blåfjell
2009 Knerten
2008 Den siste revejakta
2008 Lønsj
2007 5 grøss fra vestlandet
2006 Svein og Rotta
2006 Gymnaslærer Pedersen
2005 Thomas Hylland Eriksen og historien om Origamijenta
2005 37 1/2
2004 Hawaii, Oslo
2003 Lille frøken Norge
2003 Salmer fra kjøkkenet
2002 Kaptein Sabeltann og jakten på den magiske diamant
2002 Anolit
2002 Folk flest bor i Kina
2000 Kaptein Sabeltann og den forheksede øya
2000 De syv dødssyndene

Eksterne henvisninger 
 

Sangere fra Norge
Skuespillere fra Norge
Keyboardspillere fra Norge
Unge

En unge er et dyr, der ikke blevet voksent endnu. Det svarer til et barn hos mennesker. Hos nogle dyr sætter man -unge efter. F.eks. svaneunger, museunger og isbjørneunger, mens andre dyreunger har helt andre navne, såson killinger, kid og ællinger. Mens det hos f.eks. fisk kaldes for yngel.

Eksterne henvisninger 
 Mere om danske husdyrs betegnelser, http://www.skovly.nu/lejrskole/undervisning/4-6-klasse/ 

Dyr
Indirekte indsprøjtning

I en motor refererer indirekte indsprøjtning til, at brændstoffet ikke sprøjtes direkte ind i forbrændingskammeret, men ind i f.eks. et forkammer eller hvirvelkammer først. Dette bruges i de fleste benzinmotorer, men er i dieselmotorer næsten helt afløst af commonrail.

Motorteknologi
Dansk fodbold (bog)

Dansk fodbold er en dansk bog med Johannes Gandil som redaktør og initiativtager, udgivet i forbindelse med Dansk Boldspil-Union's 50 års jubilæum i 1939. Den er et omfattende værk omkring dansk fodbold. Forsideillustrationen af en forgyldt fodboldspiller er tegnet af Sven Brasch. Værket, som blev udgivet af Sportsbladets Forlag, kom i to oplag. 

Dansk fodbold redegør for udviklingen af det engelske spil fodbold, dets indførelse i Danmark af engelske jernbanearbejdere og gennemgår derefter år for år landskampe, klubkampe, FIFA-kongresser, forskellige klubber og lokalunioners historie samt DBU’s bestyrelsesmøder. Selvom bogen er personcentreret, nationalchauvinistisk i gennemgangen af landskampe, ikke gør brug af fodnoter, og ukritisk udtaler sig om fodboldbevægelsens helte og skurke – hvor heltene er især de skiftende DBU-formænd – så indeholder bogen dog mange oplysninger som ikke kan findes andre steder. Bogen indeholder 718 sider.

Kilde 

Fodbold (bog)
Opslagsværker fra Danmark
Litteratur i 1939
Mouna Chebbah

Mouna Chebbah (8. juli 1982 i Mahdia, ) er en tunesisk håndboldspiller, der spiller for tyrkiske Kastamonu Belediyesi GSK som playmaker. Hun har også spillet for Tunesiens håndboldlandshold, hvor hun er landsholdet mest scorende spiller og den med flest landskampe.

Klubhold 
I 2008 skrev hun en 2-årig kontrakt med den danske klub Team Esbjerg, efter hun havde spillet 3 år hos den franske klub ESBF Besançon.

Chebbah forlængede i 2010 aftalen med Team Esbjerg for 2 år, men var nu ejet af Det Faglige Hus der også ejede 50 % af klubben. Efter at Johnny Nim og Det Faglige Hus trak sig fra ejerskab og ledelse i Team Esbjerg, meddelte Mouna Chebbah at hun forlod klubben efter sæsonafslutningen i foråret 2010. 1. juli 2010 tiltrådte hun på en 3-årig aftale med Viborg Håndboldklub, der samtidig indgik en sponsoraftale med Det Faglige Hus.

I maj 2014 tabte Viborg hende til den franske klub HBC Nîmes.

Eksterne henvisninger 

 Mouna Chebbahs spillerprofil på Viborg Håndboldklubs hjemmeside.

Henvisninger 

Håndboldspillere fra Tunesien
Håndboldspillere fra Team Esbjerg
Håndboldspillere fra Viborg HK
Håndboldspillere fra Chambray Touraine Handball
Personer fra Mahdia
Sunday at the Village Vanguard

Sunday at the Village Vanguard er et jazz-album, som blev optaget under et Bill Evans "gig" i Village Vanguard, NY i 1961.
På albummet høres Bill Evans spille klaver, Scott LaFaro spille bas og Paul Motian spiller trommer. Albummet er set som et af de fineste live-jazz optagelser i mands minde. Desuden blev trioen's album: Explorations og Waltz for Debby også indspillet i samme uge på Village Vanguard.

Scott LaFaro fremviste sin metode at spille bas på i dette album. Det var Bill Evan's intention i hans klavertrioer, at der skulle være musikalsk ligevægt mellem klaver og bas. Så i stedet for datidens Walking Bass på pulsen, brugte Scott LaFaro et modrytmisk (Kontrarytmik, modrytmik) bas-spil, som kræver musikalsk og melodisk forståelse for at virke i et sammenspil, da man giver bassen frihed, selvom den stadigvæk tildels skal have sin rolle som "grundtone-underlægger".

Spilleliste 
 Gloria's Step (take 2)
 My Man's Gone Now
 Solar
 Alice in Wonderland (take 2)
 All of you (take 2)
 Jade Vision (take 2)
 Gloria's Step (take 3)
 Alice in Wonderland (take 1)
 All of you (take 3)
 Jade Visions (take 1)

Jazzalbum
Album fra 1961